open-index/open-wikipedia-markdown huggingface dataset:
სალმანასარ V

მინი|250პქ|სალმანასარ V
**სალმანასარ V** (ასურ. *შულმანუაშარედუ*) —  ასურეთის მეფე ძვ. წ. 727-ძვ. წ. 722 წლებში. 

განაგრძობდა თავისი მამის ტიგლათფილესერ III-ის პოლიტიკას. ბაბილონში იწოდებოდა ულულაის სახელით, რაც იმაზე მიუთითებს, რომ იქ ჯერ კიდევ ინარჩუნებდა მეფობას. ასურეთში ქალაქ ასურს, ხოლო სამხრეთ შუამდინარეთში ქალაქ ბაბილონს, ნიფურსა და სიფარს გაუუქმა პრივილეგიები  – მოუსპო თვითმმართველობა და დაბეგრა გადასახადით, რამაც გამოიწვია ადგილობრივი არისტოკრატიის უკმაყოფილება. სალმანასარმა მოაწყო დამსჯელი ექსპედიცია აჯანყებული ტვიროსისა და ისრაელის წინააღმდეგ, მაგრამ სამარიის ალყის დროს სასახლის შეთქმულების მსხვერპლი გახდა. 

## იხილეთ აგრეთვე 
* ასურეთის მეფეები

## ლიტერატურა 
კატეგორია:ასურეთის მეფეები
კატეგორია:დაბადების წელი უცნობია
სამანიდების სახელმწიფო

**სამანიდების სახელმწიფო** — ფეოდალური დინასტია და სახელმწიფო  შუა აზიაში. დედაქალაქი - ბუხარა.

## დინასტია 
სამანიდების დინასტია შუა აზიაში არსებობდა 819-999 წლებში. მათი სახელწოდება მოდის სამან-ხუდათისაგან, რომელიც ბალხის (ჩრდ. ავღანეთი) მახლობლად მდებარე სოფელ სამანის მცხოვრები იყო. 806-810 წწ. ანტიარაბული აჯანყების ჩახშობაში მონაწილეობისათვის სამანის მემკვიდრეებმა საგამგებლოდ მიიღეს მავერანაჰრის დიდი ნაწილი. სამანიდების დინასტიამ არსებობა შეწყვიტა მანსურ II-ის (997-999 წწ.) დროს, როდესაც თურქმა ყარახანიდებმა ბუხარა აიღეს.

## სახელმწიფო 
სამანიდების სახელმწიფო წარმოიშვა არაბთა სახალიფოს დაშლასთან და სამნიდების დინასტიის დაწინაურებასთან დაკავშირებით. X საუკუნის I ნახევარში მოიცავდა მავერანაჰრს, ხორასანს, ჩრდილოეთ და აღმოსავლეთ ირანს. მისი ვასალი იყო ხვარაზმი, სისტანი, გორგანი, რეშთი, ღაზნი და სხვა პროვინციები.

X საუკუნის დასასრულს ფეოდალურმა დაქსაქსულობამ გამოიწვია სამანიდების სახელმწიფოს დაშლა. შუა აზიაში ჩამოყალიბდა ყარახანიდების სახელმწიფო, ხოლო მდინარე ამუდარიის სამხრეთით ღაზნევიდები გაბატონდნენ.

## ლიტერატურა
კატეგორია:უზბეკეთის ისტორია
კატეგორია:ირანის ისტორია
კატეგორია:ტაჯიკეთის ისტორია
კატეგორია:ავღანეთის ისტორია
კატეგორია:ისტორიული სახელმწიფოები
რევაზ გურგენიძე

**რევაზ აფრიკოს ძე გურგენიძე** (დ. 11 დეკემბერი, 1951, სოხუმი  — გ. 21 დეკემბერი, 2012, თბილისი) — ქართველი გენერალ-მაიორი (1997). 

დაამთავრა ქ. ულიანოვსკის უმაღლესი სატანკო სამეთაურო სასწავლებელი (1973), შემდეგ  მარშალ მალინოვსკის სახელობის სამხედრო აკადემია (დაახლ. 1985). 1973–1979 წლებში მსახურობდა აღმოსავლეთ გერმანიაში, 1978–1983 წლებში — ამიერკავკასიის სამხედრო ოლქში, სადაც მეთაურობდა ლენქორანის სატანკო ბატალიონს. 1983–1988 წლებში ქ. კიროვაბადში დისლოცირებული სატანკო პოლკის მეთაური იყო, შემდეგ იმყოფებოდა ავღანეთში. 1989 წლის 9 აპრილის ტრაგედიის შემდეგ პოლკოვნიკის წოდებით გადადგა სამხედრო სამსახურიდან. 1992 წლიდან მეთაურობდა საქართველოს თავდაცვის სამინისტროს მე-11 ბრიგადას; მონაწილეობდა აფხაზეთის კონფლიქტში. 1994–1998 წლებში სარდლობდა ცხინვალის რეგიონში დისლოცირებული სამშვიდობო ძალების ქართულ დანაყოფს. 2004 წლიდან თადარიგში იყო. დაჯილდოებული იყო წითელი ვარსკვლავის, ვახტანგ გორგასლის II და III ხარისხის ორდენებით, აგრეთვე მედლებით.

## რესურსები ინტერნეტში
*რევაზ გურგენიძე : ხსოვნა // საქართველოს რესპუბლიკა. - 2012. - 21 დეკემბერი. 

კატეგორია:ქართველი გენერლები
კატეგორია:დაბადებული  11 დეკემბერი
კატეგორია:დაბადებული 1951
კატეგორია:გარდაცვლილი  21 დეკემბერი
კატეგორია:გარდაცვლილი 2012
ივანე გურგენიძე

**ივანე (ვანო) გრიგოლის ძე გურგენიძე** (დ. 22 ნოემბერი, 1941, ზოვრეთი, ზესტაფონის რაიონი — გ. 14 ივნისი, 2012) — ქართველი გენერალ-ლეიტენანტი (1993 ), საქართველოს თავდაცვის მინისტრის მოადგილე (1992–2000 ).

სამხედრო განათლება მიიღო ომსკსა და მინსკში. 1963 წლიდან მსახურობდა საბჭოთა კავშირის შეიარაღებულ ძალებში ბელორუსიის სამხედრო ოლქში, ტაჯიკეთსა და ბაქოში. 1978–1991 წლებში მსახურობდა თბილისში, ჰაერსაწინააღმდეგო ძალებში. იყო სარაკეტო-საარტილერიო კორპუსის სამსახურის უფროსი, შემდეგ ჰაერსაწინააღმდეგო დაცვის მე-19 ცალკეული არმიის სარდლის მოადგილე (პოლკოვნიკის წოდებით). 1992 წლის იანვარში დაინიშნა საქართველოს თავდაცვის მინისტრის მოადგილედ შეიარაღების დარგში. იმავე წლის 15 ოქტომბერს მიენიჭა გენერალ-მაიორის, 1993 წლის 15 თებერვალს კი — გენერალ-ლეიტენანტის სამხედრო წოდება. 2000 წელს თადარიგში გავიდა. დაჯილდოებულია ვახტანგ გორგასლის მეორე ხარისხის, ვახტანგ გორგასლის მესამე ხარისხის ორი ორდენით, საბჭოთა კავშირის რამდენიმე ორდენითა და მედლით.

## ლიტერატურა
*

კატეგორია:დაბადებული 22 ნოემბერი
კატეგორია:დაბადებული 1941
კატეგორია:გარდაცვლილი 14 ივნისი
კატეგორია:გარდაცვლილი 2012
კატეგორია:ქართველი გენერლები
კატეგორია:ზესტაფონის მუნიციპალიტეტში დაბადებულები
მარკო სტორარი

**მარკო სტორარი** ( დ. 7 იანვარი, 1977, პიზა, იტალია) — იტალიელი საფეხბურთო მეკარე, რომელიც ამჟამად თამაშობს იტალიის სერია A-ს კლუბ „მილანში“.

სტორარის პროფესიონალური კარიერა დაიწყო იტალიურ კლუბ „ანკონაში“ 1998 წელს. სხვადასხვა დროს თამაშობდა ისეთ განთქმულ კლუბებში როგორებიცაა „ნაპოლი“, „ლევანტე“, „ფიორენტინა“ და „იუვენტუსი“. 2017 წლის 10 იანვარს, 40 წლის სტორარი ხელმეორედ შეუერთდა „მილანს“ ექვსი თვის ვადით.

## ტიტულები 
### კლუბი
;იუვენტუსი
* **სერია A** (4): 2011-12, 2012-13, 2013-14, 2014-15
* **იტალიის სუპერთასი** (2): 2012, 2013
* **იტალიის თასი**: 2014-15

;კალიარი
*სერია B: 2015–16

## რესურსები ინტერნეტში 
* Tutto Calciatori 
* 
* საიტზე BDFutbol

## სქოლიო
კატეგორია:იტალიელი ფეხბურთელები
კატეგორია:დაბადებული 1977
კატეგორია:სერია A-ს ფეხბურთელები
კატეგორია:სერია B-ს ფეხბურთელები
კატეგორია:სერია C-ს ფეხბურთელები
კატეგორია:იუვენტუსის ფეხბურთელები
კატეგორია:მილანის ფეხბურთელები
კატეგორია:ლევანტეს ფეხბურთელები
კატეგორია:სამპდორიას ფეხბურთელები
კატეგორია:ნაპოლის ფეხბურთელები
კატეგორია:კალიარის ფეხბურთელები
კატეგორია:პერუჯის ფეხბურთელები
კატეგორია:ანკონის ფეხბურთელები
კატეგორია:მესინის ფეხბურთელები
კატეგორია:ფიორენტინას ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:დაბადებული 7 იანვარი
კატეგორია:ცოცხალი ადამიანები
პავლოვსკი (სანქტ-პეტერბურგი)

**პავლოვსკი** () — ქალაქი რუსეთში, ფედერაციული მნიშვნელობის ქალაქ სანქტ-პეტერბურგში. მდებარეობს პუშკინის რაიონში, მდინარე სლავიანკას ნაპირზე, სანქტ-პეტერბურგის ცენტრიდან სამხრეთით 25 კილომეტრში და პუშკინის ცენტრიდან 3 კილომეტრში. 2010 წლის მონაცემებით ქალაქის მოსახლეობა 16 087 ადამიანს შეადგენდა. 1918-1944 წლებში ქალაქს ერქვა სლუცკი, რევოლუციონერ ვერა სლუცკაიას პატივსაცემად.

ქალაქის დიდი ტურისტული მნიშვნელობა აქვს, ქალაქში მდებარეობს პავლოვსკის სასახლე და პარკი. ქალაქის ისტორიული ცენტრი შესულია იუნესკოს მსოფლიოს მემკვიდრეობის სიაში (მიეკუთვნება სანქტ-პეტერბურგის ისტორიულ ცენტრსა და მასთან დაკავშირებულ ძეგლებს).

პავლოვსკის კლიმატი ზომიერი და ნოტიოა, რომელიც ზღვიურიდან კონტინენტურში გადადის. დღის ხანგრძლივობა ზამთრის სეზონზე დაახ. 5 საათსა და 51 წუთს, ხოლო ზაფხულის სეზონში დაახ. 18 საათსა და 50 წუთს შეადგენს. ქალაქში ჰიდრო რესურსები საკმაოდ დაბინძურებულია, რაც ეკოლოგიას დიდ საფრთხეს უქმნის. გარემოს დაბინძურებას ძირითადად საყოფაცხოვრებო ნარჩენები იწვევს, რომელთა გადამამუშავებელი სათანადო დაწესებულებები არ არის.

## იხილეთ აგრეთვე
* მსოფლიო მემკვიდრეობის ძეგლების სია ევროპაში
* იუნესკოს მსოფლიო მემკვიდრეობის ძეგლები რუსეთში

## რესურსები ინტერნეტში
* ოფიციალური საიტი 
* პავლოვსკი ენციკლოპედიაში „ჩემი ქალაქი“ 
* პავლოვსკის სასახლე და პარკი
## სქოლიო
კატეგორია:სანქტ-პეტერბურგის იურისდიქციის ქვეშ მყოფი ქალაქები
კატეგორია:მსოფლიო მემკვიდრეობის ძეგლები რუსეთში
ჩონეს კანტონი

**ჩონეს კანტონი** () — კანტონი ეკვადორში, მანაბის პროვინციაში. ადმინისტრაციული ცენტრია ქალაქი ჩონე. 2001 წლის აღწერის მონაცემებით მოსახლეობა 117 634 ადამიანს შეადგენდა.

## სქოლიო
კატეგორია:მანაბის პროვინციის კანტონები
რაფიელ დანიბეგაშვილი

**რაფიელ იოსების ძე დანიბეგაშვილი** (დ. 1778, თბილისი, — გ. 1830-იანი წლები) — XVIII-XIX საუკუნეების ქართველი მოგზაური.

დანიბეგაშვილი ტრადიციულ ვაჭარ-მოგზაურთა წრიდან იყო. მისი გვარის წარმომადგენელებს, თბილისში ჩამოსული იტალიელი მისიონერების მეშვეობით, XVII საუკუნიდან უკვე კათოლიკობა ჰქონდათ მიღებული. დანიბეგაშვილის პაპა (რაფიელი) ქართლის მეფე თეიმურაზ II-ს ემსახურებოდა, მამა (იოსები) ერეკლე II-ის საიდუმლო დიპლომატიურ მისიას ასრულებდა ინდოეთში (მადრასში) მცხოვრებ სომეხ ვაჭარ შაამირიანთან. ერეკლე II-მ მას დიდი დამსახურებისათვის აზნაურის წოდება და სახელმწიფო ჯამაგირი უბოძა, რაც მემკვიდრეობით რაფიელზე გადავიდა (1799). რაფიელ დანიბეგაშვილს ჰქონდა მამული ლურჯ მონასტერთან, ვერეზე.

პირველად იგი 17–18 წლის ასაკში გაჰყვა მამას. მომავალმა მოგზაურმა შეისწავლა თურქული, სომხური და სხვა ენები. რაფიელ დანიბეგაშვილმა ხუთჯერ იმოგზაურა ინდოეთში: ორჯერ ერეკლე II-ის (1795-96, 1797-98), ერთხელ კი გიორგი XII-ის დავალებით (1798-1813), ხოლო ამის შემდეგ კიდევ ორჯერ იმოგზაურა ამ ქვეყანაში (1815-20, 1822-27). პირველი ორი მოგზაურობის დროს ის სპეციალურად იყო მივლინებული ინდოეთში  ერეკლე II-ის მიერ მდიდარ სომეხ ვაჭრებთან მოსალაპარაკებლად, რომლებიც მხარს უჭერდნენ ერთიანი ქართულ-სომხური სახელმწიფოს შექმნის იდეას. იდეის თანახმად, სახელმწიფოს თავად ერეკლე II უნდა ჩასდგომოდა სათავეში. მესამე მოგზაურობისას ის 14 წელი ცხოვრობდა ინდოეთში, რამაც საშუალება მისცა დაკვირვებოდა ადგილობრივ მოსახლეობას, გაეცნო მათი საქმიანობა, ტრადიციები და ყოფა-ცხოვრების წესები. რაფიელმა მესამე მოგზაურობა დაწვრილებით აღწერა და რუსულად თარგმნა 1815 წელს. ჩანაწერები წიგნად გამოსცა მოსკოვში სათაურით „Путешествие в Индию грузинского дворянина Рафаила Данибегова“ (ქართული დედანი დაკარგულია). ნაშრომში მოცემულია ცნობები ინდოეთის ბუნების, მოსახლეობის ზნე-ჩვეულებების, ინდოელებისა და დიდი ბრიტანეთის ურთიერთობების შესახებ. მოგზაურობისას დანიბეგაშვილმა სამჯერ გადაკვეთა ჰიმალაისა და ყარაყორუმის ქედები, ტიბეტის ზეგანი, კაშგარის დაბლობი. რუსეთის მთავრობამ დამსახურებისათვის „გუბერნსკი სეკრეტარის“ ჩინი უბოძა.

## ბიბლიოგრაფია
* Путешествие в Индию грузинского дворянина Рафаила Данибегова. М., 1815.

## ლიტერატურა
* ქართველი მოგზაური რაფიელ დანიბეგაშვილი და მისი ცნობები ინდოეთის, ბირმისა და ჩინეთის შესახებ / მარუაშვილი, ლ., – თბ., 1956.
*

## რესურსები ინტერნეტში 
კატეგორია:დაბადებული 1778
კატეგორია:თბილისში დაბადებულები
კატეგორია:გარდაცვლილი 1830-იანები
კატეგორია:ქართველი მოგზაურები
კატეგორია:ქართველი მწერლები
კატეგორია:ქართველი დიპლომატები
კატეგორია:ქართველი კათოლიკეები
კატეგორია:მწერლები ანბანის მიხედვით
The Pretty Things

**The Pretty Things** — ინგლისური როკ-ენ-როლ ჯგუფი ლონდონიდან. ჩამოყალიბდა 1963 წელს. ჯგუფის სახელწოდება მომდინარეობს ბო დიდლის 1955 წლის სიმღერისგან „Pretty Thing“. კოლექტივის კომერციულად ყველაზე წარმატებული პერიოდი იყო 1960-იანების შუა პერიოდი, თუმცა იგი დღემდე არსებობს.

## დისკოგრაფია 
### სტუდიური ალბომები
**The Pretty Things* (1965) - ბრიტანეთი #6
**Get the Picture* (1965)
**Emotions* (1967)
**S.F. Sorrow* (1968)
**Parachute* (1970) - ბრიტანეთი #43
**Freeway Madness* (1972)
**Silk Torpedo* (1974) - აშშ #104
**Savage Eye* (1976) - აშშ #163
**Cross Talk* (1980)
**Rage...Before Beauty* (1999)
**Balboa Island* (2007)
**Philippe DeBarge* (2009) - (ჩაიწერა 1969 წელს)
**The Sweet Pretty Things (Are in Bed Now, of Course...)* (2015)

### საკონცერტო ალბომები
**Live At Heartbreak Hotel* (1984)
**Out of the Island* (1988)
*''Rockin' the Garage* (1992)
**Resurrection* (1998) (*S.F. Sorrow'' შესრულებული ები-როუდის სტუდიებში, ართურ ბრაუნისა და და დევიდ გილმორის მონაწილეობით)

## რესურსები ინტერნეტში
*

## სქოლიო 
კატეგორია:ინგლისური როკ-ჯგუფები
კატეგორია:1963 წელს ჩამოყალიბებული ჯგუფები
კატეგორია:პროტოპანკ-ჯგუფები
კატეგორია:Harvest Records-ის შემსრულებლები
კატეგორია:Warner Bros. Records-ის მუსიკოსები
კატეგორია:Swan Song Records-ის მუსიკოსები
ჟანგი და ძვალი

***ჟანგი და ძვალი*** () — რეჟისორ ჟაკ ოდიარის 2012 წლის ფილმი. ფილმის მთავარი გმირები არიან 25 წლის უმუშევარი ალი, რომელსაც მცირეწლოვან შვილი ჰყავს და ვეშაპების მომთვინიერებელი, მომხიბვლელი სტეფანი, რომელსაც უბერდური შემთხვევის გამო ორივე ფეხის ამპუტაციას დაუკეთებენ. მარიონ კოტიარი ფილმში შესრულების როლისთვის რამდენიმე ჯილდოზე იყო წარდგენილი.

## რესურსები ინტერნეტში
* 
* 
* 
* 
* 

## სქოლიო
კატეგორია:ფრანგული ფილმები
კატეგორია:ფრანგულენოვანი ფილმები
კატეგორია:2012 წლის ფილმები
კატეგორია:დრამატული ფილმები
კატეგორია:რომანტიკული ფილმები
კატეგორია:წიგნებზე დაფუძნებული ფილმები
პულკოვოს ობსერვატორია

thumb|ობსერვატორიის მთავარი შენობა
**პულკოვოს ობსერვატორია** (, სრული სახელი — *რუსეთის მეცნიერებათა აკადემიის მთავარი ასტრონომიური ობსერვატორია*) — რუსეთის მეცნიერებათა აკადემიის მთავარი ობსერვატორია, მდებარეობს სანქტ-პეტერბურგიდან სამხრეთით 19 კილომეტრში, პულკოვოს მაღლობზე, ზღვის დონიდან 75 მეტრზე. დაარსდა 1839 წლის 7 (19) აგვისტოს.

ობსერვატორიის საქმიანობა მოიცავს თანამედროვე ასტრონომიის ფუნდამენტური კვლევების, თითქმის ყველა მიმართულებას: ცის მექანიკას, ვარსკვლავთა დინამიკას, ასტრომეტრიას (სამყაროს გეომეტრიული და კინემატიკური თვისებებზე დაკვირვება, შესწავლა), მზეზე დაკვირვება, მზესა და დედამიწას შორის კავშირი, ვარსკვლავთა ფიზიკა და ევოლუცია, სხვადასხვა დასაკვირვებელი მიმართულებები და სხვა. ობსერვატორიას აქვს ორი დასაკვირვებელი სადგური: კისლოვოდის სამთო ასტრონომიული სადგური და კამპო-იმპერატორეს სადგური.

1990 წლიდან პულკოვოს ობსერვატორია იუნესკოს მსოფლიო მემკვიდრეობის სიაშია (მიეკუთვნება სანქტ-პეტერბურგის ისტორიულ ცენტრსა და მასთან დაკავშირებულ ძეგლებს).

## იხილეთ აგრეთვე
* მსოფლიო მემკვიდრეობის ძეგლების სია ევროპაში
* იუნესკოს მსოფლიო მემკვიდრეობის ძეგლები რუსეთში

## რესურსები ინტერნეტში
* პულკოვოს ობსერვატორიის საიტი 
* ასტრონომიის 300 წელი პეტერბურგში 
* ასტრონომიის 300 წელი პეტერბურგში 
* პულკოვოს ობსერვატორიის ნეკროპოლი 
* ობსერვატორიის აღწერა 

## სქოლიო
კატეგორია:რუსეთის ასტრონომიული ობსერვატორიები
კატეგორია:მსოფლიო მემკვიდრეობის ძეგლები რუსეთში
პატარა საიდუმლოებები

„**პატარა საიდუმლოებები**“ () — 2010 წლის ფრანგული ფილმი. რეჟისორია გიიომ კანე. ფილმის ერთ-ერთ გიმირ, ლუდოვიკო, ავარიაში მოყვება და კომაში ჩარადება. ამის მიუხედავად, მისი მეგობრები მაინც გადაწყვეტენ, ერთად გაატარონ საზაფხულო შვებულება.

## როლებში
*ფრანსუა კლუზე - მაქს კანტარა
*მარიონ კოტიარი - მარი
*ბენუა მაგილმელი - ვინსენტ რიბო
*ჟილ ლელუში - ერიკი
*ჟან დიუჟარდენი - ლუდო

## რესურსები ინტერნეტში
* 

კატეგორია:ფრანგული ფილმები
კატეგორია:ფრანგულენოვანი ფილმები
კატეგორია:2010 წლის ფილმები
ოთარ პატარიძე

**ოთარ პატარიძე** (დ. 1943, პარიზი) — ქართველი საზოგადო მოღვაწე საფრანგეთში, საფრანგეთის ქართული სათვისტომოს ერთ-ერთი ხელმძღვანელი.

დაიბადა ქართველი პოლიტიკური ემიგრანტის, ელისე პატარიძის ოჯახში. იყო ფირმა „აგფა გევაერტის“ ფინანსური დირექტორის მოადგილე და ხარისხის განყოფილების დირექტორი. აქტიურად მონაწილეობს საფრანგეთში არსებული ქართული სათვისტომოს საქმიანობაში, იყო მისი თავმჯდომარე 1987-1991 წლებში. 1971 წელს დააარსა ფოლკლორული გუნდი „მერანი“ (არსებობდა 1991 წლამდე) და ქართველ ემიგრანტ ახალგაზრდებს შეასწავლა ქართული სიმღერა და საეკლესიო გალობა. წლების განმავლობაში იყო პარიზის წმინდა ნინოს ეკლესიის მგალობელთა გუნდის წამყვანი. საქართველოში პირველად ჩამოვიდა 1991 წლის მაისში, როგორც საპრეზიდენტო არჩევნების დამკვირვებელი. 2005 წლის 29 სექტემბერს საქართველოს პრეზიდენტმა მიხეილ სააკაშვილმა მიანიჭა ორმაგი მოქალაქეობა. 

მონაწილეობს ქართული მრავალხმიანობის სიმპოზიუმებში, ქართულ-ფრანგულ კულტურულ ღონისძიებებში. მნიშვნელოვანი როლი ითამაშა 2005 წლის ნოემბერში საქართველოში ქაქუცა ჩოლოყაშვილის ნეშტის გადმოსვენების საქმეში. მისი აქტიური მეცადინეობით საქართველოს საარქივო დაწესებულებებს გადაეცა უცხოეთში მცხოვრებ ქართველთა ოჯახებში დაცული არა ერთი უნიკალური დოკუმენტი.

## რესურსები ინტერნეტში
* ელისე (1896-1975) და ოთარ (დაიბ. 1943) პატარიძეები. ხელნაწერთა ეროვნული ცენტრი

  

კატეგორია:დაბადებული 1943
კატეგორია:ქართველი საზოგადო მოღვაწეები
კომპიუტერის მეხსიერება

[250px|მინიატიურა|1 გიგაბაიტიანი [SDRAM პერსონალურ კომპიუტერში. *პირველადი მეხსიერების* მაგალითი]]
[250px|მინიატიურა|40 [გიგაბაიტიანი PATA მყარი დისკი]]
**კომპიუტერის მეხსიერებას** ხშირად უწოდებენ  საცავს ან მეხსიერებას, ეს არის ტექნოლოგია რომელიც კომპიუტერის შემადგენელი ნაწილია და გამოიყენება ციფრული მონაცემების დასამახსოვრებლად. ეს არის კომპიუტერის ერთ-ერთი მნიშვნელოვანი კომპონენტი.

თანამედროვე ხმარებაში, ჩვეულებრივ მეხსიერება არის ნახევრადგამტარი საცავი ჩაწერა-წაკითხვის ფუნქციით, როგორც DRAM (Dynamic-Ram) ან რომელიმე სხვა ფორმის სწრაფი, მაგრამ დროებითი მეხსიერება. მეხსიერება შედგება მეხსიერების სქემებისაგან და მათი მედია პირდაპირ არ უკავშირდება CPU-ს.

ჩვეულებრივ მყარი დისკი, ოპტიკური დისკი და სხვა მსგავსი მოწყობილობები უფრო ნელია ვიდრე RAM-ი.

ისტორიულად მეხსიერებას უწოდებდნენ გულს, შიგნეულობას, მთავარ მეხსიერებას, ნამდვილ მეხსიერებას ან შიდა მეხსიერებას, სანამ მეხსიერების მექანიზმი გადაიქცა მეორეხარისხოვან მეხსიერებად, გარე მეხსიერებად, ანუ დამხმარე მეხსიერებად.

კომპიუტერის არქიტეექტურაში არის ფუნდამენტური განსხვავებები. ტექნიკური განსხვავებები არის ასევე მეხსიერებასა და მასიურ მეხსიერებას შორის.

მეხსიერების ბევრი სხვადასხვა ფორმა დაფუძნებულია სხვადასხვა ნატურალურ ფენომენზე. არც თუ ისე დიდი ხნის წინ არსებობდა არაპრაქტიკული საშუალო მეხსიერება და მეხსიერების ყველა ფორმას ჰქონდა დაბრკოლება. ამიტომ კომპიუტერი ახლა შეიცავს სხვადასხვა სახის მეხსიერებას, და თითოეულ მათგანს აქვს საკუთარი დანიშნულება. 

თანამედროვე ციფრული კომპიუტერი წარმოადგენს მონაცემებს, რომელიც იყენებს ორობით რიცხვით სისტემას. ტექსტური ჩანაწერები, ციფრები, აუდიო ჩანაწერები და მათი მსგავსი ინფორმაციები იწერება და იზომება ბიტებში. ყველაზე მარტივი ჩანაწერი მეხსიერებაში არის ბაიტი, რომელიც უდრის 8 ბიტს.

ინფორმაციის ნაწილი ხელმისაწვდომია ნებისმიერი კომპიუტერისთვის რომლის მეხსიერება საკმარისია იმისთვის, რომ მასში მოათავსოს ინფორმაციის ნაწილი ან უბრალო მონაცემი.

მაგალითად შექსპირის მთლიანი ნაშრომი, რომელიც არის დაახლოებით 1250 გვერდი თუ ამოვბეჭდავთ, შეგვიძლია ჩავწეროთ მეხსიერებაში რომელიც დაიკავებს ადგილს 5 მეგაბაიტის (40 მილიონ ბიტს) სათითაო ბაიტის მეშვეობით.

ცენტრალური გადამამუშავებელი ერთეული (central processing unit) (CPU) არის კომპიუტერის განსაზღვრული კომპონენტი, რადგან ის მართავს მონაცემებს, ახდენს გამოთვლებს და აკონტროლებს სხვადასხვა კომპონენტებს კომპიუტერში. ჩვეულებრივი კომპიუტერების არქიტექტურის უმრავლესობაში, CPU  შედგება ორი ძირითადი ნაწილისაგან: მართვის ერთეული და არითმეტიკული ლოგიკის ერთეულისგან (ALU). 

მნიშვნელოვანი მეხსიერების რაოდენობის  გარეშე კომპიუტერს მარტივად შეუძლია შეასრულოს მუდმივი ოპერაციები და მოგცეს შესაბამისი შედეგი. ეს დასაშვებია კომპიუტერული მექანიზმებისთვის, როგორიცაა კალკულატორი, ციფრული სიგნალის პროცესორი და სხვა ამგვარი მექანიზმებისთვის.

პრაქტიკულად ყველა კომპიუტერი იყენებს სხვადასხვა ტიპის მეხსიერებას, რომელიც მდებარეობს CPU-ს გარშემო. ჩვეულებრივ დაბალი მეხსიერება არის იერარქიაში (hierarchy), უფრო დაბალი კი გამტარუნარიანობაში და ყველაზე კარგი არის (access latency)-ში რომელიც მოდის CPU-დან.  ეს ტრადიციული დაყოფა პირველხარისხოვან, მეორეხარისხოვან, მესამეხარისხოვან მეხსიერებად ხდება ბიტების საშუალებით

## რესურსები ინტერნეტში
* Глава 1. Общие принципы организации памяти ЭВМ 

კატეგორია:კომპიუტერი
ეკონომიკური სოციოლოგია

**ეკონომიკური სოციოლოგია** — სოციალური კვლევების მიმართულება, რომელიც ეკონომიკური მოღხვაწეობის სოციალური თეორიიდან ანალიზს გულისხმობს.

დისციპლინა სოციალურ-ეკონომიკური პროცესების მთელ ერთობას შეისწავლის — ეხებიან ისინი თუნდაც ბაზრებს ან სახელმწიფოს, კომლს ან ცალკე ადამიანს. ეკონომიკურ სოციოლოგიაში სოციოლოგიური მეთოდების ჩათვლით, გამოიყენბა მონაცემების შეგროვების და ანალიზის მრავალი განხვავებული მეთოდი. ეკონომიკური სოციოლოგია ემყარება ადამიანის ქცევის, მეურნეობისა და საზოგადოების განვითარებაზე სპეციფიკურ წარმოდგენებს.

პოზიტივისტური გაგება: ეკონომიკური სოციოლოგია (ეკონომიკის სოციოლოგია, ეკონომიკური ქცევის სოციოლოგია) სწავლობს დიდი სოციალური ჯგუფების ეკონომიკურ ქცევას. ეკონომიკური ქცევა — ეს ქცევაა, დეტერმინირებული ეკონომიკური სტიმულებით, შრომითი (ინვესტიციური) და მომხმარებლური ქცევა აქ მიეკუთვნებიან მათ იმ ნაწილში, რომელიც დაკავშირებულია ისეთ ფაქტორებთან, როგორიცაა ხელფასი, ფასი, რენტა, შემოსავალი. სხვა სიტყვებით, ეკონომიკური სოციოლოგია სწავლობს დიდი სოციალური ჯგუფების ქცევას, დაკავშირებულს ფულისა და სხვა აქტივების მიღებასათან და გამოყენებასთან.

## ჟურნალი
* *ეკონომიკისა და სოციოლოგიის ამერიკული ჟურნალი* - საიტი  

## რესურსები ინტერნეტში
* ეკონომიკა, სოციოლოგია, მენეjმენტი.  
* წიგნები (სრული ტექსტებით) სოციოლოგიური პროგნოზირებისა და მარკეტინგის საიტზე  
* ფ. ნ. ილიასოვი სატარიფო ბადე, გრეიდების სისტემა ვებერის კანონის საფუძველზე. // საზოგადოებრივი აზრის მონიტორინგი:  ეკონომიკური და სოციალური ცვლილებები. 2012. №6. გვ. 128-135. 

## სქოლიო
კატეგორია:ეკონომიკური სოციოლოგია
ვეძა

**ვეძა** — მჟავე მინერალური წყაროების ზოგადი სახელი საქართველოში, სულხან-საბა ორბელიანის განმარტებით: „მომჟაო წყარო ბუნ(ე)ბით“, „მჟავე წყარო“, „მლაშე წყალი“. სიტყვა „ვეძა“ საფუძვლად უდევს არაერთ გეოგრაფიულ სახელს საქართველოში: ვეძათხევი (დუშეთის მუნიციპალიტეტი), ვეძები (ახმეტის მუნიციპალიტეტი), ვეძათხევი (თიანეთის მუნიციპალიტეტი), ვეძისი (ქ. თბილისის უბანი), ვეძისხევი (ყვარლის მუნიციპალიტეტი) და სხვ.

## სქოლიო
კატეგორია:ქართული სიტყვები
ელისე პატარიძე

**ელისე პატარიძე** (დ. 16 ივნისი, 1896, ნაკარევი — გ. 10 თებერვალი, 1975, პარიზი, დაკრძალულია ლევილში) — ქართველი პოლიტიკური მოღვაწე, ჟურნალისტი.

## ბიოგრაფია
ქუთაისის სათავადაზნაურო გიმნაზიის დასრულების (1917 წ.) შემდეგ ჩაირიცხა თბილისის უნივერსიტეტში ეკონომიკური განხრით. იყო საქართველოს ეროვნულ-დემოკრატიული პარტიის წევრი და მისი მთავარი კომიტეტის მდივანი. საბჭოთა რეჟიმის დამყარების შემდეგ მონაწილეობდა წინააღმდეგობის მოძრაობაში, 1924 წლის აგვისტოს აჯანყებაში. 1924 წლიდან პოლიტიკური ემიგრანტი იყო საფრანგეთში. 1930 წლიდან მუშაობდა საავტომობილო ფირმა „პეჟოს“ პარიზის ბიუროში. 

პარიზში დააარსა ქართული სტამბა, სადაც არაერთი წიგნი და ჟურნალი გამოსცა. იყო პარიზის წმ. ნინოს ეკლესიის ერთ-ერთი დამაარსებელი; საფრანგეთის ქართველი ემიგრანტების სათვისტომოს თავმჯდომარე. დააარსა ჟურნალი „ივერია“, რომელსაც თავადვე რედაქტორობდა (1949 წლიდან). 1953 წლიდან ეროვნულ-დემოკრატიული პარტიის თავმჯდომარე იყო, ერთხანს უცხოეთში მოღვაწე ქართველ მწერალთა და ჟურნალისტთა კავშირსაც თავმჯდომარეობდა. 

ჰყავდა მეუღლე, თამარ ალშიბაია. შვილები თინა, გულნარა, არჩილ და ოთარ პატარიძეები. ოთარ პატარიძე საფრანგეთის ქართული სათვისტომოს ერთ-ერთი ხელმძღვანელია. გულნარა პატარიძე 1986 წლიდან გარდაცვალებამდე (2003 წ.) იყო რადიო „თავისუფლების“ ქართული სამსახურის დირექტორი.

## ლიტერატურა
* პატარიძე ელისე // ქართველები უცხოეთში : წ.1 / რუსუდან დაუშვილი, გრიგოლ კალანდაძე, რუსუდან კობახიძე, გოჩა ჯაფარიძე, თემურ ტარტარაშვილი. - თბ., 2012. - გვ.161. 

  

კატეგორია:დაბადებული 16 ივნისი
კატეგორია:დაბადებული 1896
კატეგორია:გარდაცვლილი 10 თებერვალი
კატეგორია:გარდაცვლილი 1975
კატეგორია:ქართველი პოლიტიკოსები
კატეგორია:ქართველი ჟურნალისტები
კატეგორია:ლევილის სასაფლაოზე დაკრძალულები
Rockin' Robin (სიმღერა)

'''Rockin' Robin** — ლეონ რენეს სიმღერა. მან იგი ფსევდონიმით „ბობი დეი“ 1958 წელს გამოსცა.

## მაიკლ ჯექსონის ვერსია 
**Rockin' Robin'* მაიკლ ჯექსონის სინგლის სახით 1972 წელს გამოიცა. იგი მოხვდა მის სოლო სადებიუტო სტუდიურ ალბომში *Got to Be There''.

## სიმღერების სია
*A. Rockin' Robin - 2:30
*B. Love Is Here and Now You're Gone - 2:51

## რესურსები ინტერნეტში
* მაიკლ ჯექსონის დისკოგრაფია Discogs-ზე

## სქოლიო 
კატეგორია:მაიკლ ჯექსონის სიმღერები
კატეგორია:1972 წლის სიმღერები
კატეგორია:1999 წლის სინგლები
Got to Be There (სიმღერა)

**Got to Be There** — ამერიკელი მომღერალ მაიკლ ჯექსონის სიმღერა. შეტანილია მის ალბომში *Got to Be There*. მომღერლის სადებიუტო სოლო-სინგლის სახით 1971 წელს გამოიცა.

## რესურსები ინტერნეტში
* მაიკლ ჯექსონის დისკოგრაფია Discogs-ზე

## სქოლიო 
კატეგორია:მაიკლ ჯექსონის სიმღერები
კატეგორია:1971 წლის სიმღერები
კატეგორია:სადებიუტო სინგლები
Ain't No Sunshine

'''Ain't No Sunshine'* — ბილ უიზერსის სიმღერა ალბომიდან *Just as I Am*.

## მაიკლ ჯექსონის ვერსია 
*'Ain't No Sunshine'* აგრეთვე შეტანილია მაიკლ ჯექსონის სადებიუტო სოლო-ალბომში *Got to Be There''. სინგლის სახით იგი 1972 წელს გამოიცა.

## რესურსები ინტერნეტში
* მაიკლ ჯექსონის დისკოგრაფია Discogs-ზე

## სქოლიო 
კატეგორია:მაიკლ ჯექსონის სიმღერები
კატეგორია:1972 წლის სიმღერები
კატეგორია:1999 წლის სინგლები
კატეგორია:1991 წლის სინგლები
გზაზე (ფილმი)

**გზაზე** () — 2012 წლის ბრაზილიურ-ფრანგული დრამატული ფილმი. ის წარმოადგენს ჯეკ კერუაკის 1957 წლის ამავე სახელწოდების რომანის ეკრანიზაციას. ასახავს კერუაკის მოგზაურობას ამერიკაში ნილ კესიდისთან, უილიამ ბეროუზთან და ალენ გინზბერგთან ერთად.

## როლებში
*გარეტ ჰედლანდი - დინ მორიარტი / ნილ კესიდი
*სემ რილი - სალ ფარადაისი / ჯეკ კერუაკი
*ტომ სტარიჯი - კარლო მარქსი / ალენ გინზბერგი
*ვიგო მორტენსენი - ბებერი ხარი ლი / უილიამ ბეროუზი
*კრისტენ სტიუარტი - მარლოუ
*ემი ადამსი - ჯეინი
*ალისე ბრაგა - ტერი
*კირსტენ დანსტი - კამილა
*ელიზაბეთ მოსი - გალათეა დანკელი
*ტერენს ჰოვარდი - უოლტერი
*ჟიზელ იტიე - ტონია
*სტივ ბუშემი - გამყიდველი

## რესურსები ინტერნეტში
* 
* 
* 

კატეგორია:2012 წლის ფილმები
კატეგორია:ინგლისურენოვანი ფილმები
კატეგორია:ამერიკულ რომანებზე დაფუძნებული ფილმები
კატეგორია:სათავგადასავლო ფილმები
თვითმკვლელი ქალწულები (ფილმი)

**თვითმკვლელი ქალწულები** () — რეჟისორ სოფია კოპოლას პირველი ფილმი. დაფუძნებულია ჯეფრი იუჯინიდისის ამავე სახელწოდების რომანზე.

## სიუჟეტი
ფილმი გადმოსცემს 1970-იან წლებში დეტროიტის გარეუბანში, გროს-პოინტში მცხოვრები ოჯახის ისტორიას. ლისბონები სამაგალითო კათოლიკეები არიან. მშობლების გადამეტებულ ღვთისმოსაობას ვერ ეგუება მათი 5 ქალიშვილი. უმცროსი ქალიშვილი თავის მოკვლას ცდის, მშობლების სიმკაცრე რაღაც საოცარ ზღვარს აღწევს და შვილებს სახლში გამოკეტავენ. ქალიშვილები თვითმკვლელობით ასრულებენ სიცოცხლეს.

## როლებში
*ჯეიმზ ვუდსი - რონალდ ლისბონი
*კეთლინ ტერნერი - სარა ლისბონი
*კირსტენ დანსტი - ლუქს ლისბონი
*ჯოშ ჰარტნეტი - ტრიპ ფონტეინი
*მაიკლ პარე - ზრდასრული ტრიპ ფონტეინი
*ჰანა ჰოლი - სესილია ლისბონი
*ჩელსი სვენი - ბონი ლისბონი
*ჯონათან ტაკერი - ტიმ ვინერი
*ნოა შებიბი - პარკი დენტონი 
*ენტონი დესიმონი - ჩეზ ბული
*ლი კაგანი - დევიდ ბარკერი
*რობერტ შვარცმანი - პოლ ბალდინო
*სკოტ გლენი - მამა მუდი
*დენი დევიტო- დოქტორი ჰორნიკერი
*ჰეიდენ კრისტენსენი - ჯეიკ კონლი
*კრისტინ ფეირლი - ემი შარფი

## საუნდტრეკი
## რესურსები ინტერნეტში
* 
* 
* 
* 

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:1999 წლის ფილმები
კატეგორია:დრამატული ფილმები
კატეგორია:სოფია კოპოლას ფილმები
კატეგორია:რომანებზე დაფუძნებული ფილმები
კატეგორია:ფილმები სუიციდის შესახებ
კატეგორია:ფილმები ქალების შესახებ
ეკონომიკისა და სოციოლოგიის ამერიკული ჟურნალი

**ეკონომიკისა და სოციოლოგიის ამერიკული ჟურნალი** (AJES; ) — სამეცნიერო ჟურნალი; დაარსებულია 1941 წელს ვილ ლისნერის მიერ რობერტ შალკენბახის ფონდის დახმარებით. ჟურნალის დაარსების მიზანი დისკუსიის გაგრძელება იყო იმ პრობლემის შესახებ, რომელიც გვიანი XIX საუკუნის ეკონომისტმა, სოცილურმა ფილოსოფოსმა და პოლიტიკურმა აქტივისტმა ჰენრი ჯორჯმა წამოჭრა. ჟურნალის მთავარი რედაქტორი ამჟამად არის ფრედერიკ ლი.

ყოველწლიურად დანართის სახით ჟურნალი გამოსცემს მონაგრაფიას სერიიდან „სოციალური რეფორმისა და ეკონომიკური უფლების კვლევები“. ასევე, ყოველწლიურად ჟურნალის ერთი ნომერი თემატურია და ეძღვნება რომელიმე პრობლემას ან ეკონომისტს.

გამოცემის სიხშირე: 5 ნომერი წელიწადში.

## იხილეთ აგრეთვე 
* სოციოლოგიის ამერიკული ჟურნალი

## რესურსები ინტერნეტში 
* ჟურნალის გვერდი გამომცემლობა „ბლექუელი“-ს საიტზე 

## სქოლიო 
კატეგორია:ეკონომიკური ჟურნალები
კატეგორია:სოციოლოგიური ჟურნალები
გიგაბაიტი

**გიგაბაიტი** — მრავალი ბაიტისგან შემდგარი კომპონენტი ციფრული ინფორმაციის დასამახსოვრებლად.  თავსართი  „გიგა“ ნიშნავს 109  ერთეულოვან სისტემაში, ამიტომ 1 გიგაბაიტი უდრის 1 000 000 000 ბაიტს. გიგაბაიტის წარმოსადგენად გამოიყენება სიმბოლო GB ან Gbyte, მაგრამ არ გამოიყენება Gb (პატარა b), რადგან Gb არის სიმბოლო რომელიც გამოხატავს გიგაბიტს. 

წარსულშიც გამოიყენებოდა ეს გამონათქვამები კომპიუტერული მეცნიერების ზოგიერთ სფეროში, რომ აღენიშნათ  გიბიბაიტი ანუ 1 073 741 824 ბაიტი.

დღეს გიგაბაიტის გამოყენებას კვლავ აგრძელებენ, რომელიც დაფუძნებულია ძველ კონტექსტზე. როდესაც დისკს გადაეცემა შეტყობინება ტევადობასთან დაკავშირებით ეს როგორც წესი ნიშნავს 109 ბაიტს.  

ის ასევე დიდი რაოდენობით გამოიყენება სატელეკომუნიკაციო სქემებში, რადგან ტელეკომუნიკაცია და კომპიუტერული ქსელები თითქმის ერთი და იგივე სახით ვითარდება. ფაილური სისტემა და პროგრამული უზრუნველყოფა ხშირად აკეთებს ფაილების ზომების სიას.

## რესურსები ინტერნეტში
* http://physics.nist.gov/cuu/Units/binary.html
* http://www.iec.ch/zone/si/si_bytes.htm 
* http://www.quinion.com/words/turnsofphrase/tp-kib1.htm 
* http://www.nist.gov/public_affairs/techbeat/tb9903.htm 

კატეგორია:ინფორმაციის საზომი ერთეულები
პროქსიმა კენტავრი

[250px|მინიატიურა|პროქსიმა კენტავრი (ცენტრში) ტელესკოპ [2MASS-დან]]
[250px|მინიატიურა|[მზე|მზის, კენტავრის ალფას, ალფა კენტავრის ბეტას და პროქსიმა კენტავრის შედარებითი ზომები (მარცხნიდან მარჯვნივ)]]
**პროქსიმა** (ლათ. *proxima* — „უახლოესი“) — კენტავრის ალფას ვარსკვლავური სისტემის წევრი წითელი ჯუჯა, მზის შემდეგ დედამიწასთან ყველაზე ახლო ვარსკვლავი.

2002 წელს ოპტიკური ინტერფერომეტრიის მეთოდის გამოყენებით გამოთვლილ იქნა პროქსიმას კუთხური დიამეტრი — 1,02±0,08 მილიწამი. აქედან გამომდინარე, ვარსკვლავის ფაქტობრივი დიამეტრი მზის დიამეტრის მეშვიდედია და მხოლოდ 1,5-ჯერ აღემატება იუპიტერისას. პროქსიმას მასა ასევე 7-ჯერ ნკლებია მზისაზე და 150-ჯერ აღემატება იუპიტერისას.

## მახასიათებლები 
მიუხედავად დედამიწიდან მცირე მანძილისა, პროქსიმას ხილული ვარსკვლავური სიდიდე არის 11m. ეს იმით აიხსნება, რომ პროქსიმა არის წითელი ჯუჯა ვარსკვლავი, რომელიც ასხივებს მცირე ენერგიას. ამიტომაც მისი დანახვა შეუიარაღებელი თვალით შეუძლებელია. დაკვირვების სირთულის გამო, ის მხოლოდ 1915 წელს იქნა აღმოჩენილი რობერტ ინესის მიერ, რომელიც იმ პერიოდისათვის იოჰანესბურგის (სამხრეთ აფრიკის რესპუბლიკა) ობსერვტორიის დირექტორი იყო. პირველად პროქსიმას პარალაქსი 1917 წელს გაიზომა. მანამდე კი მზესთან უახლოეს ვარსკვლვდ ითვლებოდა კენტავრის ალფა.

ისევე, როგორც ბევრი სხვა წითელი ჯუჯა, პროქსიმაც წარმოადგენს ცვალებად ვარსკვლავს. ის დაახლოებით 0,21 სინათლის წლითაა დაშორებული კენტავრის ალფა სისტემის დანარჩენი ორი ვარსკვლავისგან და მიიჩნევა, რომ ის ამ სისტემის გარშემოვლას ანდომებს 500 000 წელიწადზე მეტს. თუმცაღა ის, რომ პროქსიმა მართლაც განეკუთვნება კენტავრის ალფა სისტემას, ეს ბოლომდე დადასტურებული არაა.

## რესურსები ინტერნეტში 
* პროქსიმას ფოტოსურათი
* კენტავრის α სისტემის ფოტოსურათი

* 
* 
* 
* 
* 
* 

კატეგორია:კენტავრის თანავარსკვლავედი
კატეგორია:ვარსკვლავები
გუალაკისის კანტონი

**გუალაკისის კანტონი** () — კანტონი ეკვადორში, მორონა-სანტიაგოს პროვინციაში. ადმინისტრაციული ცენტრია ქალაქი გუალაკისა. 2001 წლის აღწერის მონაცემებით მოსახლეობა 15 288 ადამიანს შეადგენდა.

## სქოლიო
კატეგორია:მორონა-სანტიაგოს პროვინციის კანტონები
არჩიდონის კანტონი

**არჩიდონის კანტონი** () — კანტონი ეკვადორში, ნაპოს პროვინციაში. ადმინისტრაციული ცენტრია ქალაქი არჩიდონა. 2001 წლის აღწერის მონაცემებით მოსახლეობა 18 551 ადამიანს შეადგენდა.

## სქოლიო
კატეგორია:ნაპოს პროვინციის კანტონები
სტრუქტურული ფუნქციონალიზმი

**სტრუქტურული ფუნქციონალიზმი** — მეთოდოლოგიური მიდგომა სოციოლოგიასა და სოციოკულტურულ ანთროპოლოგიაში, შემდგარი საზოგადოების განმარტებაში, როგორც სოციალური სისტემები, საკუთრი სტრუქტურისა და სტრუქტურული ელემენტების ზემოქმედების მექანიზმების მქონე, რომელთაგანაც თითოეული საკუთარ ფუნქციას ასრულებს. სტრუქტურული ფუნქციონალიზმის ფუძემდებლად ითვლებიან ცნობილი ამერიკელი სოციოლოგი ტალკოტ პარსონსი, რომელიც თავის კვლევებში ეყრდნობოდა ჰერბერტ სპენსერისა და ემილ დიურკემის კლასიკური კონცეპციებს, აგრეთვე ბრიტანელი პოლონური წარმოშობის სოციალური ანთროპოლოგი ბრონისლავ მალინოვსკი. სტრუქტურული ფუნქციონალიზმის საბაზო იდეა არის „სოციალური წესრიგის“ იდეა, ანუ ყველა სისტემის იმანენტური სწრაფვა მხარი დაუჭიროს საკუთარ წონასწორობას, ერთმანეთთან შეათანხმოს მისი სხვადასხვა ელემენტები, მიაღწიოს თანხმობას მათ შორის. პარსონსის მოწაფე — რობერტ მერტონმა — დიდი წვლილი შეიტანა ამ მიდგომის განვითრებასა და მის პრაქტიკაში ადაპტაციაში. კერძოდ კი რობერტ მერტონი დისფუნქციის პრობლემას უთმობდა დიდ ყურადღებას.

## სტრუქტურული ელემენტები 
სტრუქტურული ელემენტები — ადამიანის შემოქმედების ნებისმიერი მდგრადი მაგალითი.

## საფუძველი 
სტრუქტურული ფუნქციონალიზმის საფუძველთან იდგნენ შემდეგი სოციოლოგები: ოგიუსტ კონტი, ჰერბერტ სპენსერი, ემილ დიურკემი. ისინი მიისწრაფვოდნენ იმისკენ, რომ შეექმნათ საზოგადოების შესახებ ისეთი მეცნიერება, რომელიც, მსგავსად ფიზიკისა ან ბიოლოგიისა, შესძლებოდა აღმოეჩინა და დაესაბუთებინა საზოგადოებრივი განვითარების კანონები.

## სქოლიო 
კატეგორია:სოციოლოგიური თეორიები
აგუარიკოს კანტონი

**აგუარიკოს კანტონი** () — კანტონი ეკვადორში, ორელიანას პროვინციაში. ადმინისტრაციული ცენტრია ნუევო-როკაფუერტე. 2001 წლის აღწერის მონაცემებით მოსახლეობა 4 658 ადამიანს შეადგენდა.

## სქოლიო
კატეგორია:ორელიანას პროვინციის კანტონები
არახუნოს კანტონი

**არახუნოს კანტონი** () — კანტონი ეკვადორში, პასტასის პროვინციაში. ადმინისტრაციული ცენტრია ქალაქი არახუნო. 2001 წლის აღწერის მონაცემებით მოსახლეობა 5 150 ადამიანს შეადგენდა.

## სქოლიო
კატეგორია:პასტასის პროვინციის კანტონები
ვარსკვლავური გზა: ვოიაჯერი

**ვარსკვლავური გზა: ვოიაჯერი** () — სამეცნიერო ფანტასტიკური ტელესერიალი, რომლის მოქმედება მიმდინარეობს „ვარსკვლავური გზის“ სამყაროში. ავტორები — რიკ ბერმანი, მაიკლ პილერი და ჯერი ტეილორი. სერიალი შედგება შვიდი სეზონისგან (172 სერია). მოქმედება მიმდინარეობს 2371—2377 წლებში.

## სიუჟეტი
2371 წელს ვარსკვლავური ფლოტის ხომალდი „USS Voyager NCC-74656“ იღებს პირველ დავალებას - იპოვოს ტერორისტული ორგანიზაცია „მაკის“ () ხომალდი. დევნის დროს ორივე ხომალდი მოხვდება კოსმოსურ ანომალიაში და მოხვდება დელტა კვადრანტში, 70 ათასი სინათლის წლის მანძილზე დედამიწიდან. მათ თავს ესხმის ადგილობრივი რასა - კეიზონები, მაკის ხომალდი განადგურდება. ორივე ხომალდის ეკიპაჟი გაერთიანდება „ვოიაჟერზე“ და ერთად ცდილობენ სახლში დაბრუნებას. გზაში ისინი აკეთებენ უამრავ აღმოჩენას და ხვდებიან ახალ რასებს, უწევთ ბრძოლა სხვადასხვა მტრებთან.

მოგზაურობა სრულდება 2377 წელს,  „ვოიაჯერის“ დედამიწაზე დაბრუნებით.

## პერსონაჟები
### მთავარი გმირები
### მეორეხარისხოვანი გმირები
## იხილეთ აგრეთვე
*ვარსკვლავური გზა
*ვარსკვლავური გზა: ორიგინალური სერიალი
*ვარსკვლავური გზა: ანიმაციური სერიალი
*ვარსკვლავური გზა: შემდეგი თაობა
*ვარსკვლავური გზა: ღრმა კოსმოსი 9
*ვარსკვლავური გზა: ენტერპრაიზი
*ჯინ როდენბერი

## რესურსები ინტერნეტში
* 
* ოფიციალური საიტი 
* ვარსკვლავური გზა: ვოიაჯერი საიტზე TV.com
* ვარსკვლავური გზა: ვოიაჯერი საიტზე memory-alpha.org

კატეგორია:ვარსკვლავური გზა
კატეგორია:ამერიკული ტელესერიალები
კატეგორია:1990-იანი წლების ტელესერიალები
კატეგორია:ამერიკული სამეცნიერო ფანტასტიკური ტელესერიალები
კატეგორია:ტელესერიალები ანბანის მიხედვით
კაიამბეს კანტონი

**კაიამბეს კანტონი** () — კანტონი ეკვადორში, პიჩინჩის პროვინციაში. ადმინისტრაციული ცენტრია ქალაქი კაიამბე. 2001 წლის აღწერის მონაცემებით მოსახლეობა 69 800 ადამიანს შეადგენდა.

## სქოლიო
კატეგორია:პიჩინჩის პროვინციის კანტონები
კავანის საგრაფო

**კავანი** (; ) — საგრაფო ირლანდიის ცენტრალური ნაწილის ჩრდილო-აღმოსავლეთით. შედის ოლსტერის პროვინციაში. დედაქალაქი — კავანი. მოსახლეობა — 73,183 ადამიანი (25-ე ადგილი საგრაფოებს შორის; 2011 წლის მონაცემები).

## გეოგრაფია 
ტერიტორიის ფართობი — 1931 კმ2 (მე-19 ადგილი).

## რესურსები ინტერნეტში 
* Cavan County Council
## სქოლიო
*
კატეგორია:ირლანდიის საგრაფოები
I Wanna Be Where You Are

**I Wanna Be Where You Are** — ამერიკელი მომღერალ მაიკლ ჯექსონის სიმღერა. შეტანილია მის ალბომში *Got to Be There*. სინგლის სახით 1972 წელს გამოიცა.

## სიმღერების სია
*A. I Wanna Be Where You Are - 2:58
*B. We've Got a Good Thing Going - 2:59

## რესურსები ინტერნეტში
* მაიკლ ჯექსონის დისკოგრაფია Discogs-ზე

## სქოლიო 
კატეგორია:მაიკლ ჯექსონის სიმღერები
კატეგორია:1972 წლის სიმღერები
გლენვეჰის ეროვნული პარკი

**გლენვეჰი** () — ეროვნული პარკი დონეგალის საგრაფოს ტერიტორიაზე, ირლანდიაში. ფართობი — დაახლოებით 110 კმ².

ნაკრძალის მთავარი ღირსშესანიშნაობა — ეს არის გლენვეჰის ციხე-სიმაგრე, რომელიც 1873 წელს ააგო კაპიტანმა ჯონ ჯორჯ ედეირმა, რომლის მიზანიც იყო ისეთი ნაგებობის აშენება, რომელიც ინგლისის დედოფლის რეზიდენციას, ბალმორალის ციხე-სიმაგრეს, აჯობებდა. XX საუკუნის დასასრულს ამერიკელი ჰენრი პლუმერ მაკილენის მიერ ციხე-სიმაგრე გადავიდა ირლანდიის მფლობელობაში და ტურისტებისთვის ღია გახდა.

პარკის ტერიტორიაზე ბინადრობს წითელი ირემი და მრავალი ფრინველი.

## რესურსები ინტერნეტში 
* Glenveagh Gardens guide
* In Depth History of Glenveagh
* Letterkenny and Glenveagh 

კატეგორია:ირლანდიის ეროვნული პარკები
კატეგორია:დონეგალის საგრაფო
კატეგორია:1984 წელს დაარსებული დაცული ტერიტორიები
კილარნის ეროვნული პარკი

**კილარნის ეროვნული პარკი** — მდებარეობს ირლანდიის სამხრეთ-დასავლეთით, კერის საგრაფოში, კილარნის ტბების სანაპიროზე, ძველად იყო იუნესკოს მსოფლიო მემკვიდრეობის ძეგლების კანდიდატი. ფლობს, დაახლოებით, 10 ათას ჰექტარ ფართობს, რომელიც მოცულია მთებით, ტყეებით, ჭაობებითა და ბაღებით. პარკი დაარსდა 1932 წელს.

პარკის ფაუნა: მაჩვი, ციყვი, კვერნა, კეთილშობილი ირემი, ტყის თაგვი; ფრინველებიდან: შაშვი, ჭინჭრაქა, თეთრშუბლა ბატი, შავარდენი და სხვა.

## რესურსები ინტერნეტში 
* ოფიციალური საიტი

## სქოლიო 
კატეგორია:ირლანდიის ეროვნული პარკები
კატეგორია:კერის საგრაფო
კატეგორია:1932 წელს დაარსებული დაცული ტერიტორიები
მონა ლიზას ღიმილი

**მონა ლიზას ღიმილი** () — 2003 წლის ამერიკული დრამატული ფილმი. მისი სახელწოდება ლეონარდო და ვინჩის ნახატ მონა ლიზასაგან მოდის. ფილმში შესრულებული როლისთვის ჯულია რობერტსმა მიიღო 25 მილიონი აშშ დოლარი, ყველაზე მაღალი თანხა, რაც კი ქალ მსახიობებს ერთი როლისთვის მიუღიათ.

## სიუჟეტი
ფილმი ასახავს1950–იანი წლების ამირიკელი ქალების მდგომარეობას და როლს საზოგადოებაში. ახალგაზრდა მასწავლებელი ქალი 1953 წელს იწყებს მუშაობას პრესტიჟულ კოლეჯში, სადაც მოსწავლეებს უწევთ არჩევანის გაკეთება მკაცრ საზოგადოებრივ ნორმებსა და ინტელექტუალურ თავისუფლებას შორის.

## როლებში
*ჯულია რობერტსი — კეთრინ ენ ვესტონი
*კირსტენ დანსტი — ელიზაბეთ უორენი
*ჯულია სტაილსი — ჯოან ბრენდუინი
*მეგი ჯილენჰოლი — ჟიზელ ლევი
*მარშა გეი ჰარდენი — ნენსი ები

## რესურსები ინტერნეტში
* 
* 
* 
* 

## სქოლიო
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:2003 წლის ფილმები
კატეგორია:მაიკ ნიუელის ფილმები
კატეგორია:ფილმები ქალების შესახებ
ტურუხტანი

**ტურუხტანი** (ლათ. Philomachus pugnax) — ფრინველი მეჭვავიასნაირთა რიგისა. მისი სხეულის სიგრძე 26 სმ, მასა 100-170 გ აღწევს. გავრცელებულია ევროპისა და აზიის ტუნდრასა და ტყე-ტუნდრაში. ზამთრობს აფრიკასა და სამხრეთ აზიაში. საქართველოში გვხვდება მიმოფრენისას. ბუდობს ნიადაგზე (ნესტიან მდელოსა ან ჭაობზე). დებს 4 კვერცხს. ინკუბაცია გრძელდება 21 დღე-ღამე. იკვებება მწერებითა და სხვა უხერხემლოებით, იშვიათად — მარცვლოვანი მცენარეებით. სპორტული ნადირობის ობიექტია.

## ლიტერატურა 
კატეგორია:მეჭვავიასნაირნი
მონაჰანის საგრაფო

**მონაჰანი** (, ) — საგრაფო ირლანდიის ჩრდილო-აღმოსავლეთით. შედის ოლსტერის პროვინციაში. დედაქალაქი და უდიდესი ქალაქი  — მონაჰანი. მოსახლეობა — 60,483 ადამიანი (29-ე ადგილი საგრაფოებს შორის; 2011 წლის მონაცემები).

## გეოგრაფია 
ტერიტორიის ფართობი — 1294 კმ2 (27-ე ადგილი).

## რესურსები ინტერნეტში 
* Monaghan County Council
* US protest as map of Monaghan bears an uncanny resemblance to an outline map of Iraq
* Tourism in Monaghan
## სქოლიო
*
კატეგორია:ირლანდიის საგრაფოები
ხელშეუხებელნი (2011 წლის ფილმი)

**ხელშეუხებელნი** () — 2011 წლის ფრანგული ფილმი. ის დაფუძნებულია ფილიპ პოზო დი ბორგოსა და მისი მზრუნველის, აბდელ სელუს რეალურ ისტორიაზე. ფილმი ათეულობით ჯილდოზე იყო ნომინირებული.

## რესურსები ინტერნეტში
* 
* 

კატეგორია:ფრანგული ფილმები
კატეგორია:ფრანგულენოვანი ფილმები
კატეგორია:2011 წლის ფილმები
კატეგორია:ფილმები ინვალიდობის შესახებ
კატეგორია:რეალურ მოვლენებზე დაფუძნებული ფილმები
ფრანსუა კლუზე

**ფრანსუა კლუზე** (; 21 სექტემბერი, 1955)  — ფრანგი კინოსა და თეატრის მსახიობი კაცი. რვაჯერ იყო ნომინირებული სეზარის ჯილდოზე და 2007 წელს ფილმში „Ne le dis à personne“ შესრულებული როლისთვის მიიღო ის.

## ფილმოგრაფია
## რესურსები ინტერნეტში
* 

კატეგორია:ფრანგი მსახიობები
კატეგორია:დაბადებული 1955
კატეგორია:მსახიობები ანბანის მიხედვით
კატეგორია:ცოცხალი ადამიანები
დონეგალის საგრაფო

**დონეგალი** (; ) — საგრაფო ირლანდიის ჩრდილოეთით. შედის ოლსტერის პროვინციაში. დედაქალაქი — ლიფორდი, უდიდესი ქალაქი — ლეტერკენი. მოსახლეობა — 161,137 ადამიანი (მე-10 ადგილი საგრაფოებს შორის; 2011 წლის მონაცემები). საგრაფოში მდებარეობს ერთ-ერთი ოთხი რაიონიდან, სადაც 2007 წლის მონაცემებით მოსახლეობის დიდი ნაწილი (67%-ზე მეტი) იყენებს ირლანდიურ ენას.

## გეოგრაფია 
ტერიტორიის ფართობი — 4841 კმ2 (მე-4 ადგილი).

## მოსახლეობა 
2011 წლის აღწერით საგრაფოს მოსახლეობა შეადგენს 160 927 ადამიანს.

**საგრაფოს მოსახლეობის რაოდენობის დინამიკა:**

*1936: 	142 310 ადამ. 	
*1946: 	136 317 ადამ. 	
*1951: 	131 530 ადამ. 	
*1956: 	122 059 ადამ. 	
*1961: 	113 842 ადამ. 	
*1971: 	108 344 ადამ. 	
*1981: 	125 112 ადამ. 	
*1991: 	128 117 ადამ.	
*2002: 	137 575 ადამ. 	
*2006: 	147 264 ადამ. 	
*2011: 	160 927 ადამ. 	

## ღირსშესანიშნაობები 
thumb|გლენვეჰის ველი
* გლენვეჰის ციხე-სიმაგრე

## რესურსები ინტერნეტში 
* Donegal County.com & Dún-na-nGall.com Bi-lingual County Site 
* Árainn Mhór Island ~ arainnmhor.com
* Official County Donegal Portal 
* Donegal County Council 
* Map of Donegal 
## სქოლიო
*
კატეგორია:ირლანდიის საგრაფოები
ჯაფარიანები

**ჯაფარიანები** — თბილისის მაჰმადიან ამირათა საგვარეულო IX საუკუნის 80-იანი წლებიდან XI საუკუნის 80-იან წლებამდე. გვარ-სახელი მოდის სახლის ერთ-ერთი პირველი ამირას ჯაფარის სახელიდან. ჯაფარიანებმა მოიპოვეს ხელისუფლების მემკვიდრეობით გადაცემის უფლება და, ჩანს, ამირობა მამიდან უფროს შვილზე გადადიოდა. ახლო აღმოსავლეთში შექმნილი რთული საერთაშორისო ვითარების ფონზე ჯაფარიანები ცდილობდნენ თავი დაეცვათ როგორც ბაღდადის ხალიფების პრეტენზიებისგან, ისე გაძლიერებული საქართველოს მეფეებისგან. 

ჯაფარიანი ამირებიდან ცნობილია ჯაფარ იბნ ალი (X საუკუნის დასაწყისი), შემდეგ — მანსურ იბნ ჯაფარი (X საუკუნის შუა წლები), რომლის დროსაც ჯაფარიანებმა დაიწყეს თბილისში მოჭრილ ვერცხლის არაბულ მონეტებზე ხალიფასთან საკუთარი სახელების მოხსენიება. არსებობს მანსურ იბნ ჯაფარის (953/4 და 954/5) და შემდეგ მისი მემკვიდრეების ჯაფარ იბნ მანსურის (974/5, 976/7, 980/81) და ალი იბნ ჯაფარის [996, 1013/14(?), 1027/28] სახელით მოჭრილი მონეტები. XI საუკუნის 30-იანი წლებიდან დაახლოებით 1045 წლამდე ამირადაა ჯაფარ იბნ ალი, რომლის დროსაც დაიწყეს ქართველებმა ბრძოლა თბილისის შემოსაერთებლად. ჯაფარის გარდაცვალების შემდეგ მისი ვაჟები მანსური და აბუ ლ-ჰეიჯა ამირობისთვის იბრძოდნენ. 1068 წელს ჯაფარიანთა გვარის თბილისის ამირა (სახელი უცნობია) სელჩუკთა მოკავშირე იყო საქართველოს სამეფოს წინააღმდეგ ბრძოლაში, მაგრამ სულთანმა ალფ-არსლანმა თბილისი განძის ამირა ფადლონს გადასცა. ბაგრატ IV-მ აიღო თბილისი და ამირად დმანისიდან ჯაფარიანთა ნათესავი მოიყვანა, ხოლო თბილისის ირგვლივ მდებარე ციხეები თვითონ დაიჭირა. ჩანს, ეს იყო უკანასკნელი ამირა ჯაფარიანთა გვარიდან.
## ლიტერატურა
კატეგორია:თბილისის საამირო
კატეგორია:დინასტიები
ბიატლონის მსოფლიო თასი 2012-13 – მე-6 ეტაპი

**ბიატლონის მსოფლიო თასი 2012-13 – მე-6 ეტაპი** — გაიმართა იტალიის ქალაქ ანტჰოლცში 2013 წლის 17 იანვრიდან - 20 იანვრამდე.

## ღონისძიების განრიგი 
## მედალოსნები 
### კაცები 
### ქალები 
ბიატლონის მსოფლიო თასი – მე-6 ეტაპი, 2012–13
– მე-6 ეტაპი
NGC 2248

**NGC 2248** — ვარსკვლავთა ჯგუფი ტყუპების თანავარსკვლავედში. ეს ობიექტი შედის ახალ საერთო კატალოგში.

## იხილეთ აგრეთვე
*მესიეს ობიექტების სია
*ახალი საერთო კატალოგი

## რესურსები ინტერნეტში
* ინფორმაცია ინგლისურად და ფრანგულად ორიგინალი ახალი საერთო კატალოგიდან

კატეგორია:ვარსკვლავები
კატეგორია:ტყუპების თანავარსკვლავედი
გეომორფოლოგიური ანალიზი

**გეომორფოლოგიური ანალიზი** ან **მორფოლოგიური ანალიზი** () — რელიეფის კვლევის მეთოდი; წარმოადგენს დედამიწის ქერქის უახლესი მოძრაობის აღდგენისა და განვითარების ისტორიის მეთოდების კომპლექსს, რომელიც ეფუძნება ეგზოგენური პროცესების შესწავლასა და თანადროულ გეომორფოლოგიურ აგებულებას. გეომორფოლოგიურ ანალიზს საფუძვლად დაედო ეგზოგენური და ენდოგენური პროცესების უწყვეტი ურთიერთკავშირის მსვლელობისას წარმოქმნილი წარმოდგენა რელიეფის ფორმირებაზე. ამასთანავე ფერდობთა ფორმა ამავე წარმოდგენით, გამოხატავს ურთიერთკავშირს ეროზიულ-დენუდაციურ პროცესებსა და ტექტონიკურ აზევებებს შორის. როდესაც ეგზოგენური პროცესები აწონასწორებენ ენდოგენურ პროცესებს, ყალიბდება სწორი პროფილი; თუკი სიღრმითი ეროზია მიმდინარეობს უფრო ინტენსიურად ვიდრე ფერდობებზე არსებული ზედაპირული გადარეცხვა, კალთა იღებს ამობურცულ ფორმას. განსაკუთრებით დიდი მნიშვნელობა ენიჭებოდა ფერდობთა პროფილის ანალიზს. დიდი გავლენა მოახდინა გეომორფოლოგიის განვითარებაზე. გეომორფოლოგიური ანალიზი (მორფოლოგიური ანალიზი) შემოგვთავაზა გერმანელმა გეოლოგმა და გეომორფოლოგმა ვალტერ პენკმა 1924 წელს.

## სქოლიო
კატეგორია:გეომორფოლოგია
NGC 2333

**NGC 2333** — გალაქტიკა ტყუპების თანავარსკვლავედში. აღმოჩენის თარიღია 1793 წლის 4 თებერვალი. ეს ობიექტი შედის ახალ საერთო კატალოგში.

## იხილეთ აგრეთვე
* მესიეს ობიექტების სია
* ახალი საერთო კატალოგი

## რესურსები ინტერნეტში
* ინფორმაცია ინგლისურად და ფრანგულად ორიგინალი ახალი საერთო კატალოგიდან

კატეგორია:გალაქტიკები
კატეგორია:ტყუპების თანავარსკვლავედი
რომის პროვინციები

300px|მინიატიურა|რომის იმპერიის ტერიტორიული ცვლილებები დროის მიხედვით
**რომის პროვინციები** — იტალიის ფარგლებს გარეთ მდებარე რომის ხელქვეითი ტერიტორია, რომელსაც საგანგებო მოხელე მართავდა. პირველი რომის პროვინციები იყო კუნძულები: სიცილია (ძვ. წ. 241 წლიდან), კორსიკა და სარდინია (ძვ. წ. 227 წლიდან). რესპუბლიკის ხანის მიწურულისათვის მათი რიცხვი ოცამდე გაიზარდა. გადასახადების ამკრებნი ძარცვვდნენ რომის პროვინციის მოსახლეობას, რომლის ნაწილი მონებადაც იყიდებოდა. ხდებოდა პროვინციების იძულებითი რომანიზაცია.

რომის პროვინციების მმართველებად ყოველწლიურად იგზავნებოდნენ პროკონსულები და პროპრეტორები, რომლებიც უკონტროლოდ მართავდნენ მათ. პროვნციათა ზედაფენის რომთან დაკავშირების მიზნით იულიუს კეისარმა დაიწყო მათთვის რომის მოქალაქეობის ან ლათინური მოქალაქეობის მინიჭება, მათი სენატში შეყვანა და გადასახადის ამკრებთა თვითნებობის შეზღუდვა (ძვ. წ. 59 წლის კანონი გამომძალველთა შესახებ). ავგუსტუსმა რომის პროვინციები დაყო (ძვ. წ. 27 წელი) სენატისეულ და საიმპერატორო პროვინციებად, რომელთაგან უკანასკნელნი ძირითადად საზღვრისპირა პროვინციები იყო და მათ იმპერატორის მიერ დანიშნული მოხელეები, პროკურატორები, მართავდნენ, არსებითად კი ყველა პროვინცია საიმპერატორო კონტროლს დაექვემდებარა.

პროვინციათა და ცენტრის თანდათანობით ეკონომიკური, პოლიტიკური და კულტურული გათანაბრება დასრულდა დიოკლეტიანეს დროს (III საუკუნე), როდესაც მთელი რომის იმპერია, იტალიის ჩათვლით, ადმინისტრაციულ-ტერიტორიულ ერთეულებად – პროვინციებად (რომელთა საზღვრები რომის პროვინციების საზღვრებს არ ემთხვეოდა) დაიყო.

## ლიტერატურა 
## რესურსები ინტერნეტში 
* Map of the Roman Empire 
* Map of the Roman Empire in year 300

*
მიქაელ პანარეტოსი

**მიქაელ პანარეტოსი** — ტრაპიზონელი ისტორიკოსი და სახელმწიფო მოხელე.

## ბიოგრაფია
იყო მაღალი რანგის მოხელე ტრაპიზონის იმპერატორის, ალექსი III კომნენოსის კარზე. ჰქონდა პროტოსევასტოსის და პროტონოტარის წოდებები. XIV საუკუნის მეორე ნახევარში იგი მონაწილეობდა ტრაპიზონის იმპერიის სამხედრო და დიპლომატიურ საქმეში. 1356 წელს ახლდა მას თურქებთან ბრძოლაში, 1361 წელს კი ხალიბიაში. 1363 წელს იგი ტრაპიზონის ელჩობასთან ერთად ეწვია კონსტანტინოპოლს, რათა  მოეგვარებინა დინასტიური ქორწინების საკითხი კეისარ იოანე V პალეოლოგოსის ერთ-ერთ ვაჟსა და ალექსი კომნენოსის ქალიშვილს შორის. სამეფო კარის წევრებს ახლდა საქართველოს სამეფოში. 1368 წელს გარდაეცვალა ერთი, მოგვიანებით კი მეორე შვილი.

ავტორია „ტრაპიზონის ქრონიკისა“, რომელიც მოიცავს 1204-1390 წლების ამბებს. უცნობია, რა წყაროებს იყენებდა ძველი ამბების აღსაწერად, მისი თანადროული ამბები კი აღწერილი აქვს, როგორც თვითმხილველს. „ტრაპიზონის ქრონიკა“ ძვირფასი წყაროა ტრაპიზონის იმპერიის შესწავლისთვის. „ტრაპიზონის ქრონიკა“ ჩვენამდე ერთადერთი, XV საუკუნის ხელნაწერითაა მოღწეული.

## ლიტერატურა
*

## რესურსები ინტერნეტში 
* The Chronicle of Michael Panaretos
* ТРАПЕЗУНТСКАЯ ХРОНИКА

კატეგორია:ტრაპიზონის იმპერიის ადამიანები
კატეგორია:XIV საუკუნის ისტორიკოსები
კატეგორია:დაბადებული 1320
კატეგორია:გარდაცვლილი 1390
ბანიუმასანური ვიკიპედია

**ბანიუმასანური ვიკიპედია** () — ვიკიპედიის განყოფილება ბანიუმასანურ ენაზე. გაეშვა 2005 წელს. თავისუფალი ენციკლოპედია. ფლობს ფონდი ვიკიმედია. ტრადიციული ლინგვისტიკის თვალსაზრისით არ განიხილება დამოუკიდებელ ენად, არამედ წარმოადგენს იავური ენის დიალექტს. 2011 წლის მარტისთვის მოიცავდა 3400 სტატიას. 2013 წლის თებერვლის მდგომარეობით ბანიუმასანურ ვიკიპედიაში არსებობს დაახლოებით 13 ათასი სტატია. ჰყავს 3 ადმინისტრატორი.

## რესურსები ინტერნეტში
* ბანიუმასანური ვიკიპედია

კატეგორია:ვიკიპედიები ენების მიხედვით
წიფლისნაირნი

**წიფლისნაირნი** (ლათ. Fagales) — ყვავილოვანი მცენარეების რიგი. აერთიანებს არყისებრნს, წიფლისებრნსა და სხვა. 

მეტწილად ბუჩქები ან ხეებია. ხშირად ერთსქესიანი ყვავილები ჩვეულებრივ მარტივი, როგორც წესი, ძალიან რედუცირებული ყვავილსაფარია. სამტვრე მილი ქალაძას გავლით აღწევს თესლკვირტში. 

ნაყოფი ჩვეულებრივ ერთთესლიანი კაკალია, თესლი ენდოსპერმის გარეშეა.

## რესურსები ინტერნეტში
* წიფლისნაირნი — Fagales 

კატეგორია:წიფლისნაირნი
Sentimental (Porcupine Tree-ს სიმღერა)

**Sentimental** — ბრიტანული პროგრესული როკ-ჯგუფ Porcupine Tree-ს სიმღერა.  შეტანილია მის 2007 წლის ალბომში *Fear of a Blank Planet*.

სიმღერის ადრეული ვერსია, „Normal“ შეტანილია EP დისკში *Nil Recurring*.

NPR-ის „დღის სიმღერის“  სტატუსი  „Sentimental“-ს 2007 წლის 4 ივნისს ეკავა.

## პერსონალი
*სტივენ უილსონი - ვოკალი, გიტარა, ფორტეპიანო
*რიჩარდ ბარბიერი - კლავიშებიანი საკრავები
*კოლინ ედვინი - ბას-გიტარა
*გევინ ჰარისონი - დასარტყმელი საკრავები

## სქოლიო 
კატეგორია:2007 წლის სიმღერები
კატეგორია:Porcupine Tree-ს სიმღერები
სობრადინიუს წყალსაცავი

**სობრადინიუს წყალსაცავი** () — წყალსაცავი ბრაზილიის ჩრდილო-აღმოსავლეთ ნაწილში, მდინარე სან-ფრანსისკუზე. ფართობი 4214 კმ², სიგრძე დაახლოებით 320 კმ, წყლის მოცულობა 34,1 კმ³, მაქსიმალური სიღრმე 30 მ. კაშხლის სიმაღლე 41 მ-ია, ხოლო საერთო სიგრძე 12,5 კმ. ჰესის სიმძლავრეა 1 050 300 კვტ. შედგება 6 ტურბინისაგან, რომელთაგან თითოეული 175 050 კვტ სიმძლავრისაა. სობრადინიუს წყალსაცავი აშენდა 1970-იან წლებში. შექმნილია ენერგეტიკის, წყალმომარაგებისა და ნაოსნობის განვითარების მიზნით.

## სქოლიო
კატეგორია:ბრაზილიის წყალსაცავები
ვალონური ვიკიპედია

**ვალონური ვიკიპედია** (Wikipedia e walon) — ვიკიპედიის განყოფილება ვალონურ ენაზე. გაეშვა 2003 წელს. თავისუფალი ენციკლოპედია. ფლობს ფონდი ვიკიმედია. 2010 წლის სექტემბრისთვის მოიცავდა დაახლოებით 11 800 სტატიას. 2013 წლის თებერვლის მდგომარეობით ვალონურ ვიკიპედიაში არსებობს დაახლოებით 12 ათასი სტატია. ჰყავს 3 ადმინისტრატორი.

## რესურსები ინტერნეტში
* ვალონური ვიკიპედია

კატეგორია:ვიკიპედიები ენების მიხედვით
ლაგოა-მირინი

**ლაგოა-მირინი** ( ) — წყალმარჩხი ტბა ბრაზილიისა და ურუგვაის საზღვარზე. საერთო ფართობი 3994 კმ². სიგრძე 220 კმ, სიგანე 42 კმ. სიღრმე 7 მ-მდე. მტკნარწყლიანია. სანაპირო ხაზი სუსტად არის შეჭრილ-შემოჭრილი. ატლანტის ოკეანისაგან გამოყოფილია დაჭაობებული ცელათი. ვიწრო ფშანით დაკავშირებულია პატუსის ტბასთან. ერთვის მრავალი მდინარე, რომელთაგან უდიდესია ჟაგუარანი.

## რესურსები ინტერნეტში
კატეგორია:ბრაზილიის ტბები
კატეგორია:ურუგვაის ტბები
კატეგორია:ტბები ანბანის მიხედვით